Gerard Fernandez: Mtawa 'anayewapeleka' wafungwa kunyongwa\nMtawa Gerard Fernandez: mshauri wa kiroho na rafiki wa wafungwa

Mtawa huyo alikuwa Gerard Fernandez na mfungwa Tan Mui Choo,ambaye ni mwanafunzi wake wa zamani ambaye alihukumiwa kifo kwa kuhusika na mauaji ya kikatili ambayo hayajawahi kushuhudiwa nchini.

Alimfahamu kama Catherine, kama "msichana mzuri na muadilifu" ambaye anatoka katika familia ya kidini na pia alisomea shule ya kikatoliki.

Tan, pamoja na mume wake Adrian Lim na hawara wake Hoe Kah Hong, walitekeleza mauaji ya kikatili dhidi ya watoto wawili. 

"Alifanya makosa makubwa," alisema kwa utaratibu mtawa huyo mpole ambaye, sasa ana mika 81. "Nilisikitika sana niliposikia habari hizo kwa mara ya kwanza lakini nilijua lazima nikutane naye." 

Kwa miaka kadhaa mtawa Gerard alimtembelea Tan gerezani, na wakati mwingine kuomba na wafungwa usiku kucha. Mchakato ambao anasema uliwaimarisha kiroho na kuelewa kiundani umuhimu wa kutubu dhambi. 

"Nilikuwa hapo kumsaidia Catherine naye alijua kuwa naweza kusema ," alisema. "Nadhani hilo lilimfanya ajinasue kutoka katika jela ya mawazo." 

Mtawa huyo alikuwa hapo hadi mwisho wa Novemba 25 mwaka 1988 - asubuhi ya kunyongwa kwa Tan. 

"Kila mmoja ni muhimu kuliko kitu kibaya alichokifanya ,"mtawa alisema. "Haijalishi mtu amefanya dhambi gani, kila mmoja ana haki ya kufa kwa heshima."

Asubuhi yake ya mwisho, Tan alivalia nguo ya rangi ya samawati na viatu vilivyofanana na nguo yake. "Alikuwa mtulivu,"mtawa Gerard anakumbuka. Wanawake hao wawili walishikana mikono kwa mara ya mwisho kabla ya kutembea hadi eneo la kunyongwa . 

Aliimba wimbo unaopendwa na Tan 'How Great Thou Art' alipoingia katika chumba cha kunyongwa. 

"Nilimsikia akipanda ngazi na pia nilisikia wakati kamba zilipovutwa akinyongwa. Mlango ulifunguka na hapo nikajua kuwa Catherine ameenda." 

Muonekano wa wafungwa ndani ya jela la Changi

Jela hilo lenye ulinzi mkali linapatikana eneo la kaskazini mashariki mwa Singapore mwendo mfupi kutoka uwanja wake mashuhuri wa ndege duniani.  

Linatumiwa kuwazuilia wahalifu sugu nchini humo na wale...\n\ntl;dr:
Mwaka 1981 mtawa wa kanisa Katoliki kutoka Singapore alianza kuandika barua kwa wafungwa wenzake wa kike waliohukumiwa kifo, mawasiliano ambayo yaliendelea kwa miaka saba.